पाएं अपने शहर की ताज़ा ख़बरें और फ्री ई-पेपरडाउनलोड करें
दि रेवेन्यू पटवार यूनियन पंजाब की तहसील सुल्तानपुर लोधी की इकाई ने मुख्यमंत्री पंजाब के नाम अपनी वित्तीय व गैरवितीय मांगों संबंधी एक मांगपत्र विधायक नवतेज सिंह चीमा को सौंपा। इस संबंधी तहसील प्रधान लवप्रीत सिंह, महासचिव सुखदेव सिंह ने बताया कि लंबे समय से पटवारियों की मांगों संबंधी सरकार को जागरूक करवाया जाता है, परंतु टालमटोल वाली नीति के कारण पटवारियों में बेहद रोष है।
उन्होंने कहा कि वर्ष 1996 के बाद सीनियर स्केल खत्म किए जाने के कारण एक समय भर्ती पटवारियों की पे अनामली दूर की जाए। राजस्व विभाग में नई भर्ती 1227 पटवारियों की भर्ती प्रक्रिया वर्ष 2015 में शुरू की गई थी, जिस कारण इनका परखकाल समय 3 वर्ष की बजाय 2 वर्ष किया जाए। यह क्लास 3 में पटवारी 3200 ग्रेड पे के साथ सबसे कम वेतन ले रहे हैं, जिनको टेक्नीकल ग्रेड दिया जाए। वहीं, महंगाई भत्ते का बकाया जारी कर छठे वेतन कमीशन की रिपोर्ट तुरंत लागू की जाए।
नेताओं ने कहा कि इसके अलावा पटवारियों की गैरवित्तीय मांगों को तुरंत मंजूर किया जाए। इस अवसर पर प्रभजोत खजानची, सुखजीत सिंह सीनियर उपप्रधान, गुरसाहिब सिंह, इंद्रजीत सिंह, सुखविंदर सिंह, कुलदीप सिंह, गुरशरण सिंह कानूगो, कुलविंदर सिंह कानूनगो आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn